Държавен вестник, бр. 55, 2005 г., стр. 53

Б Р О Й  55
Д Ъ Р Ж А В Е Н   В Е С Т Н И К
С Т Р .  53
6.2. Банката има право, след писмено уве-
домяване на Получателя, да прекрати правото
му да извършва по-нататъшни тегления от
Сметката на Гранта: (а) по всяко време, след
като правото му да тегли суми от тази сметка
е било спряно по силата на параграф 6.1 по-
горе; или (б) ако Получателят не е предприел
действия, удовлетворяващи Банката, в рамки-
те на 90 дни след датата за влизане в сила на
това Споразумение, за извършване на Дейнос-
тите; или (в) ако Банката е взела решение след
консултиране с Получателя да оттегли своята
подкрепа на Проекта; или (г) ако Получателят
е оттеглил искането си към Банката за финан-
сиране на Проекта.
Приложение I
ПРЕДОСТАВЯНЕ
НА КОНСУЛТАНТСКИ УСЛУГИ
Консултантски услуги
Част А: Общи положения
Консултантските услуги ще бъдат предоставя-
ни в съответствие с разпоредбите на Въведение,
Раздел IV от “Указания: Избор и наемане на кон-
султанти от клиенти на Световната банка”, публи-
кувани от Банката през януари 1997 г. и изменени
през септември 1997 г., януари 1999 г. и май 2002 г.
(Указания за консултантите), параграф 1 от При-
ложение 1, Приложение 2 и следващите разпоред-
би от този раздел.
Част Б: Процедури за избиране на консултанти
1. Избор при фиксиран бюджет:
Услуги за осъществяване на задачите съгласно
параграф 1.1 (а) и (б) от анекса могат да бъдат
предоставяни по силата на договори, възложени в
съответствие с разпоредбите на параграфи 3.1 и
3.5 от Указанията за консултантите.
2. Избор на базата на квалификациите на кон-
султантите:
Услуги за осъществяване на задачи съгласно
параграф 1.1 (в),  (г) и (д), за които е изчислено, че ще
възлязат на по-малко от US$ 100 000 на договор, могат
да бъдат предоставяни по силата на договори, възло-
жени в съответствие с разпоредбите на параграфи
3.1 и 3.7 от Указанията за консултантите.
3. Индивидуални консултанти:
Услуги на индивидуални консултанти за осъ-
ществяване на задачи, които отговарят на изиск-
ванията, посочени в параграф 5.1 от Указанията за
консултантите, ще бъдат предоставяни по силата
на договори, възложени в съответствие с разпо-
редбите на параграфи 5.1 до 5.3 от Указанията за
консултантите.
Част В: Преглед от страна на Банката на из-
бора на консултанти
1. Планиране на избора:
План за избор на консултанти, който трябва да
включва оценки за разходите по договора, дого-
ворни пакети и подходящи критерии и процедури
за избор, следва да бъде предоставен на Банката за
разглеждане и одобрение преди издаване на как-
вито и да било искания за предложения до консул-
тантите. Този план следва да бъде актуализиран
на всеки три месеца по време на изпълнение на
Проекта и всяко актуализиране следва да бъде
представяно на Банката за преглед и одобрение.
Изборът на всички консултантски услуги ще бъде
взет в съответствие с такъв план (актуализиран от
време на време), одобрен от Банката.
2. Предварителен преглед:
(а) Във връзка с всеки договор за наемане на
консултантски фирми, който следва да възлезе на
US$ 100 000 или повече, ще се прилагат процеду-
рите, посочени в параграфи 2,3 и 5 от Приложе-
ние 1 на Указанията за консултантите.
(б) Във връзка с всеки договор за наемане на
индивидуални консултанти, оценен да възлезе на
US$ 20 000 или повече, докладът за сравнение на
квалификациите и опита на кандидатите, самите
квалификации, опита, спецификациите и условия-
та за наемане на консултантите следва да бъдат пре-
доставени на Банката за предварително разглежда-
не и одобрение. Договорът ще бъде възложен само
след като споменатото одобрение бъде дадено. Към
тези договори ще се прилагат разпоредбите на па-
раграф 3 от Приложение 1 от Указанията.
3. Последващ преглед:
Във връзка с всеки договор, който не попада
под действието на параграф 2 от тази част, ще се
прилагат процедурите, посочени в параграф 4 от
Приложение 1 към Указанията за консултантите.
Приложение II
СПЕЦИАЛНА СМЕТКА
1. За целите на това приложение:
(а) изразът “приемливи пера” означава пера 1
и 2 от таблицата на параграф 4.2 в анекса към това
споразумение;
(б) изразът “приемливи разходи” означава раз-
ходите във връзка с разумната стойност на услуги-
те, необходими за извършване на Дейностите,
които следва да бъдат покрити със средства от
сметка на Гранта; и
(в) изразът “допустима сума за разпределяне”
означава сума, равна на US$ 50 000, която следва
да бъде изтеглена от Сметката на Гранта и депо-
зирана в специална сметка съгласно параграф 3(а)
от това приложение.
2. Плащанията от Специалната сметка ще бъдат
извършвани изключително за приемливи разходи в
съответствие с разпоредбите на това приложение.
3. След като Банката получи убедителни дока-
зателства, че Специалната сметка е надлежно от-
крита, тегления на Допустимата сума и последо-
вателни тегления за захранване на Специалната
сметка ще се извършват, както следва:
(а) Получателят следва да представи на Банка-
та искане или искания за депозиране в Специална-
та сметка на сума или суми, които не надвишават
общата стойност на Допустимата сума за разпреде-
ляне. На базата на това искане или искания Банка-
та от името на Получателя ще изтегли от сметка на
Гранта и ще депозира в Специалната сметка иска-
ните от Получателя сума или суми.
(б) (i) За възстановяване на сумите по Специал-
ната сметка Получателят следва да представи на
Банката молба за депозирането им в Специалната
сметка при интервали, определени от Банката.